《次韵张子华九日长诗》
宋代·陈著

君家脉寿张，文气雄一乡。
顾我不自武，穷于冻履常。
异盼独见不，古道无炎凉。
忆昨夏季望，南风溪山香。
渠渠飞帖盟，伫我高峰行。
漓俗非所捉，此味如和羹。
寿我醴蘸甲，饫我熬屑姜。
别来坐成久，感激时拊床。
我耄君亦老，无预世短长。
向来尘埃迹，如云风扫将。
箪瓢足不足，听天自斟量。
秋无宋玉悲，春无少陵伤。
逢迎但歌笑，傲睨剧戏场。
不然徒自苦，平地皆羊肠。
加于人数等，衰劣如何当。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。